钦定古今图书集成/明伦汇编/宫闱典/第116卷 > 郭崇仁
## 钦定古今图书集成/明伦汇编/宫闱典/第116卷 > 郭崇仁

按《宋史外戚传》：“崇仁字永年，守文之子，章穆皇后弟
也。淳化四年，补左班殿直，迁东头供奉官、阁门祗候。
契丹入寇，赍密诏谕河北诸将，还奏称旨，累迁崇仪
副使兼阁门通事舍人。章穆崩，特除庄宅使、康州刺
史，再迁宫苑使、昭州团练使。丁母忧，起复云麾将军，
拜解州团练使，改蔡州，擢捧日天武四厢都指挥使”、
贺州防御使、高阳关路马步军副都总管。以疾落军
职，改磁州防御使。卒，赠彰德军节度观察留后。崇仁
虽外戚，朝廷未尝过推恩泽，其为解州团练使十年
不迁，尝除知相、卫二州，皆辞不行，盖性慎静，不乐外
官也。